**Fakultná nemocnica Trenčín**

Legionárska 28, 911 71 Trenčín

|  |  |  |  |
| --- | --- | --- | --- |
| **všetkým záujemcom** | | |  |
|  | | |  |
|  | | |  |
|  | | |  |
| Váš list číslo/ zo dňa | Naše číslo | Vybavuje/ linka | | Trenčín |
|  |  | Ing. Michal Plesník | | 19.04.2019 |

**Vec: Vysvetlenie súťažných podkladov 1**

**Otázka záujemcu č. 1:**

Nemožnosť úplne vypnúť prístroj ak je vložený set: áno

Z hľadiska bezpečnosti je dôležité, aby nebolo možné omylom vypnúť prebiehajúcu infúziu samotným stisknutím tlačítka OFF a tak omylom vystaviť pacienta nebezpečenstvu (po vypnutí už neprebieha žiadny alarm, ako pri samotnom prerušení terapie pomocou tlačítka STOP), preto je v infúznych pumpách krok zdvojený- najskôr prerušenie terapie – tlačítko STOP, následne vypnutie pumpy – tlačítko OFF. U niektorých výrobkov je ale nutné vysunúť infúzny set z pumpy a to napríklad z dôvodu, že otvorenie dvierok je riešené elektronicky a preto by po vypnutí prístroja nebolo možné set z pumpy vybrať.

Bude zadávatel akceptovať riešenie, pri ktorom uchádzač ponúka infúznu pumpu, ktorú nie je možné vypnúť počas prebiehajúcej infúzie a teda s vloženým setom, ale až po užívateľom vedomom zastavení infúzie tlačítkom STOP?

**Odpoveď verejného obstarávateľa – otázka č. 1:**

Áno, verejný obstarávateľ bude akceptovať aj takéto riešenie tohto parametra.

**Otázka záujemcu č. 2:**

Centrálne svetelné a akustické zobrazenie stavu podávania púmp a alarmov.

Dokovacia stanica je logicky umiestnená spolu s infúznou pumpou, ktorá hlási alarm. Centrálny vizuálny alarm slúži pre lepšiu viditeľnosť a rýchlejšiu identifikáciu miesta alarmu pri pohľade z diaľky. Zvukový alarm je už ale zastúpený na infúznej pumpe.

Bude zadávateľ akceptovať riešenie, pri ktorom je zvukový alarm súčasťou infúznej pumpy?

**Odpoveď verejného obstarávateľa – otázka č. 2:**

Áno, cieľom parametra bolo, aby bol aj akustický alarm možný, to či vychádza z dokovacej stanice, alebo samotnej pumpy nie je preto dôležité a verejný obstarávateľ bude akceptovať aj takéto riešenie tohto parametra.

S pozdravom,

**Ing. Michal Plesník**